เมื่อเดือน พ.ย. ประจำเดือนของแฟนมาวันที่ 20 แต่ตอนนี้วันที่ 28 แล้ว ประจำเดือนของแฟนยังไม่มาเลยครับ ปกติแฟนกินยาคุมกำเนิด แต่กินแบบเริ่มวันกินวันแรกของประจำเดือนมา หรือไม่ก็ 1-3 วันหลังจากประจำเดือนมาวันแรก และกินติดต่อกันจนหมดแผง และจะรอให้ประจำเดือนรอบใหม่มาก่อนจึงค่อยกินแผงใหม่ไม่ได้กินต่อเนื่อง ซึ่งตอนนี้ผมกังวลว่าแฟนจะตั้งท้องหรือไม่ครับ? เพราะปกติประจำเดือนแฟนมาประมาณ +/- 7 วัน จากเดือนก่อนครับ และผมกับแฟนมีเพศสัมพันธ์แบบไม่ได้ใส่ถุงด้วยครับเพราะแฟนกินยาคุมเลยไม่ได้ใส่ครับ
สวัสดีค่ะ การทานยาคุมกำเนิดที่ถูกต้องนั้น หากเป็นชนิด 21 เม็ด เมื่อทานครบ 21 เม็ดแล้ว ก็ต้องเว้นระยะให้ครบ 7 วัน ก่อนที่จะเริ่มทานยาคุมแผงใหม่ค่ะ ไม่ควรเริ่มทานยาคุมแผงใหม่ตั้งแต่วันแรก หรือ 1-3 วันที่มีประจำเดือนมา เพราะหากทำเช่นนี้ไปเรื่อยๆ ระยะห่างระหว่างรอบประจำเดือนก็จะสั้นลง และอาจทำให้ไม่มีประจำเดือนมาได้ค่ะหรือหากเป็นชนิด 28 เม็ด ก็ควรทานให้ครบ 28 เม็ดก่อนที่เริ่มทานยาแผงใหม่ต่อไปเช่นกันค่ะดังนั้น หากทานยาคุมจนครบ 21 เม็ดแล้ว และเว้นระยะไปครบ 7 วันแล้ว หรือทานจนครบ 28 เม็ดแล้ว ยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็ให้เริ่มทานยาคุมแผงใหม่ได้เลย และหลังจากนี้ ก็ควรทานยาคุมให้ถูกต้องด้วยค่ะ